ทั้งนี้ยังมีผู้ป่วยปอดอักเสบและไข้หวัดใหญ่ที่อยู่ในข่ายเฝ้าระวัง สอบสวน และรอผลการตรวจทางห้องปฏิบัติการ ของกรมวิทยาศาสตร์การแพทย์อีก  128  ราย สำหรับอาการผู้ป่วย ชาวจังหวัดนครราชสีมา วานนี้ อาการดีขึ้นมาก ส่วนคนไข้ชาวจังหวัดชัยนาท อาการยังทรงอยู่ และจากการวิเคราะห์สถานการณ์การเกิดโรคไข้หวัดนกในรอบ  5  วันจำนวนผู้ป่วยที่ได้รับรายงานลดลง จากวันละ  12  ราย เหลือเพียงวันละ  1 - 2  ราย แสดงว่าการควบคุมการระบาดของโรคได้ผล ประกอบกับช่วงนี้อากาศเริ่มร้อน เชื้อโรคจะตายง่ายขึ้น และประชาชนมีความรู้ความเข้าใจในการป้องกันโรคไข้หวัดนกเป็นอย่างดี จึงทำให้จำนวนผู้ป่วยใหม่เริ่มลดลงอย่างเห็นได้ชัด